घाटी इच आतंकवादियें दी अपनी अदालत बी चलदी ऐ ते उंदे मताबक नेईं चलने आह्‌‌ले गी अदालत फतवा जारी करी दिंदी ऐ ते सजा बी सनांदी ऐ। ते अदालत दा फरमान नेईं मन्नने आह्‌लें गी लोकें दे सामने हत्या करी दित्ती जंदी ऐ। अमरीकी रक्षा मंत्रालय दी रपोट मताबक अमरीका ने अफगानिस्तान इच सैनिकें दी गिनतरी दुगनी करने दा फैसला लैता ऐ ब हुन अमरीका गी पूरी चाल्ली समझ आई गेआ ऐ जे अफगानिस्तान इच लोकतांत्रिक बवस्था गी बनाई रक्खने लेई जरूरी ऐ अफगानिस्तान दी सीमा कन्नै लग्गे दे पाकिस्तान दे कबायली लाह्‌कें इच आतंकवाद दा खात्मा करना ऐ।